פרנק סחולטן

**פרנסואה "פרנק" סחולטן** (בהולנדית: **François "Frank" Scholten**; 30 באוגוסט 1881 – 29 באוגוסט 1942) היה צלם וסופר הולנדי.

## משפחה
פרנק סחולטן היה בנם השני של מתווך ההשקעות פטרוס וילהלמוס סחולטן (1835–1913) ושל כבוד האצילה אליזבת מריה אנה הנרייטה ואן בוורוודן-אולדמיולה (1876–1889). הוא בילה את ילדותו באמסטרדם ובפורטסמות', בריטניה. לאחר מות אמו, אביו נישא בשנית לאצילה Maria Anna Ploos van Amstel; מנישואים אלו נולדו לאב עוד שני ילדים.

## ילדות
בגיל שש עשרה עבר סחולטן לפנימייה לבנים ממשפחות אמידות בנורדוויק. הוא למד אמנות, מוזיקה ופילוסופיה בברלין משנת 1908 ועד תחילת מלחמת העולם הראשונה, מה שאילץ אותו לחזור לאמסטרדם. בשנת 1920 הוא נידון לשנתיים מאסר על הומוסקסואליות, אך עזב את הארץ.

## מסעות צילום
סחולטן קיים מסע צילום ארוך מהולנד, דרך קלן, רומא, ברינדיזי, אתונה ובסוף הגיע לארץ ישראל. בארץ ישראל (פלשתינה) הוא בילה שלוש שנים. הוא טייל באזור וצילם אנשים ומקומות תנ"כיים. בביקורו בתל אביב פרנק סחולטן צילם כ-6,000 צילומים.

## פרסומים
לאחר שחזר לאירופה בתחילת 1923, הוא הציג מבחר של 2200 תמונות שהוא צילם בגלריה לאמנות בארוק בלונדון. התערוכה, שכותרתה "פלסטין במעבר", ספג ביקורת חיובית בעיתונים רבים באנגלית ובעיתונות הזרה.

מאוחר יותר הוא החל לפרסם את תצלומיו בסדרת כרכים בשם Palestine Illustrated. ב-15 בפברואר 1925 התפרסם בעיתון הארץ שספרו הראשון של פרנק סחולטן (שולטן) בשם: "ארץ ישראל המצוירת" יצא לאור והוא כולל 800 צילומים (פוטוגרפיות) מיפו והקדמה מאת סר אדם ג'ורג' סמית. בשנת 1929 הוא פרסם את שני הכרכים הראשונים שהופיעו במהדורה הצרפתית. הם הכילו תמונות של יפו, בשילוב פסוקים מהתנ"ך, התלמוד והקוראן. כתוצאה מקריסת הבורסה בוול סטריט ב-1929 סחולטן הפסיד סכום כסף גדול, אך בכל זאת המשיך בפרסום שני הכרכים של אלבומיו במהדורות גרמנית, אנגלית והולנדית. כרכים נוספים הוכנו לפרסום אך מעולם לא פורסמו.

מכיוון שמלחמת העולם השנייה לא אפשרה את הנסיעות באירופה, סחולטן התגורר בליידן. הוא המשיך לעבוד על פרסומיו בספריית המכון ההולנדי למזרח הקרוב  (השם המקוצר של המכון בהולנדית הוא מכון NINO). הוא התיידד עם פרנץ בוהל , שהיה אחד משני המנהלים של הספרייה ופרופסור לאשורולוגיה באוניברסיטת ליידן.

## מורשת
סחולטן נפטר ב-1942. הוא הוריש את ארכיון הצילום והתיעוד שלו למכון NINO, ואת הונו לעיר ליידן. עירייה ליידן הקימה את קרן פרנק סחולטן, למימון הוצאת מספר ספרי לימוד בסדרת זיכרונות של סחולטן מאת מכון NINO (בין השנים 1950–1980), והעניקה הלוואות לרכישת מבנה למכון.

בתחילת שנות ה-2000 ארכיון התמונות של סחולטן התגלה מחדש במכון NINO. בין שנים 2019–2020 החל פרויקט באוניברסיטת ליידן לדיגיטציה מלאה וקיטלוג של האוסף.

## יצירות שפורסמו
ממוזער|האלבום הראשון של פרנק סחולטן בשם: שער יפו-La Palestine Illustrée I La Porte d'entrée Jaffa, פריז - Jean Budry & Cie ,1929.
ממוזער|האלבום השני של פרנק סחולטן בשם: יפו היפה-La Palestine Illustrée II Jaffa la Belle, Paris Jean Budry & Cie, 1929.
ממוזער|שמאל|צילום עצמי של פרנק סחולטן מול מראה בשרונה, תל אביב יפו


* *La Palestine Illustrée. Tableau complet de la terre Sainte par la photographie, Évoquant les souvenirs de la bible, du talmud et du coran, et se rapportant au passé comme au présent*. Vol. I: *La Porte d’entrée Jaffa*; Vol. II: *Jaffa la Belle*. Parijs: Budry, 1929.
* *Palästina. Bibel, Talmud, Koran. Eine vollständige Darstellung aller Textstellen in eigenen künstlerischen Aufnahmen aus der Gegenwart und Vergangenheit des Heiligen Landes*. Vol. I: *Die Eingangspforte Jaffa*; Vol. II: *Jaffa, die Schöne*. Stuttgart: Julius Hoffmann, 1930.
* *Palestine Illustrated. Including references to passages illustrated in the Bible, the Talmud and the Koran*. Vol. I: *The Gate of Entrance*; Vol. II: *Jaffa the Beautiful*. Londen: Longmans, 1931.
* *Palestina. Bijbel, Talmud, Koran. Een volledige illustratie van alle teksten door middel van eigen artistieke foto’s uit het heden en verleden van het Heilig Land*. Vol. I: *Jaffa de toegangspoort*. Leiden: Sijthoff, 1935.



## גלריה מצילומי Scholten



File:Al-Amari mosque and the street next to it, NINO F Scholten Tiberiade 01.tiff| מסגד אל אמרי זידני, בטבריה.
NINOFrankScholten043.jpg|ארץ ישראל/פלשתינה בשנות העשרים של המאה העשרים
CityJudgeJaffa1920s-Scholten.jpg|שופט ערבי (מוכתר) ביפו בשנות העשרים של המאה העשרים
Immigr.Jaffa1921-1923-Scholten.jpg|עולים חדשים ביפו
File:MelkiteJaffa1920s-Scholten.jpg|כומר ביפו
Boy, NINO F Scholten Jerusalem juif 3 55.tiff|נער יהודי בירושלים בין השנים 1921–1923
File:Members of the team of Maccabi Tel Aviv Football Club, NINO F Scholten Tel Aviv 02 100.tiff|נבחרת מכבי תל אביב בין השנים 1921–1923
Market, NINO F Scholten Jaffa 21 094.tiff|סוחר תפוזים



## קישורים חיצוניים

* 2 האלבומים של פרנק סחולטן באתר קדם למכירות פומביות
* פינת הרחובות אלנבי ונחלת בנימין בשנת 1922. שצילם פרנק סחולטן. הבניין הימני ניצב על אלנבי פינת מה שעתיד להיות רחוב המלך ג'ורג', שתי הנשים באות לקראתנו על נחלת בנימין
* מתמונותיו של סחולטן בארץ ישראל באתר VIMEO
* אודות פרנק סחולטן באתר רוטר


* אלבום צילומי פרנק סחולטן באזור לוד העתיקה, באתר מכון ישראלי לארכאולוגיה

*  Completely digitized photo collection.
* 
*  CrossRoads Project at Leiden University.
* 
*  Video. Duration 2h 10m 07 s.



## הערות שוליים

קטגוריה:הולנדים שנולדו ב-1881
קטגוריה:הולנדים שנפטרו ב-1942
קטגוריה:צלמים הולנדים
קטגוריה:סופרים הולנדים